F : Axxam n leqbayel n zik, nekker-d a yelli di lḥif ,nekker-d a yelli ur nesɛi ara, asmi i bniɣ tazeqqa-a bniɣ-tt s xemsemya duru sqef-is a yelli s uɣanim, niwi-d niwi-d a yelli les chevron, niwi-d lmaderyat nekk tedduɣ d tilawin ttawiɣ-d a yelli akal ɣef uqerru-w deg ubelyun, ass ad d-awiɣ xemsa setta n ibelyan, ass ad d-awiɣ rebɛa, ass ad d-awiɣ ɛecra, akken zemreɣ, uqmeɣ tlata txemmar a a yelli dagi yiwet di tɣerɣet yiwen deg udaynin, iwiɣ-d a yelli tilawin rekḍent –iyi akal-nni, uqment-as zbel, uqment-as alim swat-tt azekka-nni yeswa, uɣalent-d imiren selɣen-tt mi yeqqur uɣaleɣ daɣen iwiɣ-as-d zbel iwiɣ-as-d akal, iwiɣ-d alim rniɣ-as tikelt nniḍen, ad tɣiled s ssiman i yesleɣ, ad t-tewteḍ s tqabact ur iqelleɛ ara, bniɣ-as a yelli taɛrust, bniɣ-as adekkan taɛrust yebna-yi-tt a yelli umaṣṣut, adekkan bnant-iyi-t tlawin ,selɣeɣ-t nekkini, asmi tt-nesleɣ akk a yelli tecbeḥ, niwi-as-d a yelli tawwurt, nexdem-as a yelli adaynin s ssiman di lqaɛa nexdem-as a yelli takanna s lluḥ.